Protectie la foc

1. CADRUL NORMATIV 

Legislatia in domeniul protectiei impotriva incendiului: 

· Ordonanta 60/1997 privind apararea impotriva incendiilor
Publicata in Monitorul Oficial nr. 225 din 30/08/1997

Emitent: Guvernul Romaniei
· Legea 212/1997 pentru aprobarea cu modificari si completari a O.G. 60/1997
Publicata in Publicatie: Monitorul Oficial nr. 366 din 18/12/1997

Emitent: Parlamentul Romaniei
· Ordonanta 114/2000 – pentru modificarea si completarea O.G. 60/1997 privind apararea impotriva incendiilor

Publicata in Monitorul Oficial nr. 425 din 01/08/2000

Emitent: Guvernul Romaniei
· Ordinul 685/1997 – pentru aprobarea Procedurii de emitere a avizelor si autorizatiilor de prevenire si stingere a incendiilor (p.s.i.)

Publicat in Monitorul Oficial nr. 235 din 09/08/1997

Emitent: Ministerul de interne
· Ordinul 775/1998 – pentru aprobarea Normelor generale de prevenire si stingere a incendiilor

Publicat in Monitorul Oficial nr. 384 din 10/09/1998

Emitent: Ministerul de interne

· Ordinul 791/1998 - pentru aprobarea Normelor metodologice de avizare si autorizare privind prevenirea si stingerea incendiilor

Publicat in Monitorul Oficial nr. 384 din 10/09/1998

Emitent: Ministerul de interne
· Hotararea 678/1998 – privind stabilirea si sanctionarea contraventiilor la normele de prevenire si stingere a incendiilor
Publicat in Monitorul Oficial nr. 384 din 10/09/1998

Emitent: Guvernul Romaniei
· Ordinul 1.023/1999 - privind aprobarea Dispozitiilor generale de ordine interioara pentru prevenirea si stingerea incendiilor - DG P.S.I.-001
Publicat in Monitorul Oficial nr. 078 din 02/22/2000

Emitent: Ministerul de interne
· Ordinul 84/2001 pentru aprobarea Metodologiei privind elaborarea scenariilor de siguranta la foc
Publicat in Monitorul Oficial nr. 570 din 12/09/2001

Emitent: Ministerul de interne
· Ordinul 87/2001 pentru aprobarea Metodologiei privind identificarea, evaluarea si controlul riscurilor de incendiu
Publicat in Monitorul Oficial nr. 571 din 13/09/2001

Emitent: Ministerul de interne
· Ordinul 88/2001 pentru aprobarea Dispozitiilor generale privind echiparea si dotarea constructiilor, instalatiior tehnologice si a platformelor amenajate cu mijloace tehnice de prevenire si stingere a incendiilor – D.G.P.S.I. – 003
Publicat in Monitorul Oficial nr. 583 din 18/09/2001

Emitent: Ministerul de interne

· Hotararea 448/2002 pentru aprobarea categoriilor de constructii si amenajari care se supun avizarii/autorizarii de prevenire si stingere a incendiilor
Publicat in Monitorul Oficial nr. 346 din 24/05/2002 

Emitent: Guvernul Romaniei

· Norme tehnice de protectie si realizare a constructiilor privind protectia la actiunea focului – indicativ P 118-99

2. GENERALITATI

Apararea impotriva incendiilor, apararea vietii oamenilor si a bunurilor constituie o problema de interes public, la care trebuie sa participe autoritatile administratiei publice centrale si locale, persoanele juridice si fizice romane si straine care desfasoara activitati sau se afla in tranzit pe teritoriul Romaniei.

Autoritatile publice centrale au obligatia de a emite strategii privitoare la apararea impotriva incendiilor si legii, norme si reglementari tehnice de specialitate pentru constructii si amenajari, echipamente, utilaje si instalatii. Normele si reglementarile se emit si se modifica cu avizul Inspectoratului General al Corpului Pompierilor Militari si au aplicabilitate generala indiferent de titularul dreptului de proprietate.

Proiectantii de constructii si amenajari, de echipamente, utilaje si instalatii tehnologice sunt obligati sa cuprinda in documentatiile pe care le intocmesc masurile de aparare impotriva incendiilor specifice naturii riscurilor pe care le contin obiectele proiectate.

Reglementarile din domeniu sunt obligatorii pentru constructiile noi de orice fel si instalatiile aferente, indiferent de forma de proprietate. Pentru lucrarile de amenajare sau schimbare de destinatie a constructiilor existente, atunci cand nu pot fi indeplinite unele prevederi ale normativelor se vor asigura prin proiect masuri compensatorii de sigurata la foc. Pentru monumente istorice sau de arhitectura prevederile normativelor au caracter de recomandare, urmand a fi luate masuri, posibile de realizat, de imbunatatire a siguratei la foc, fara afectarea caracterului monumentului. 

Proiectarea si executarea constructiilor, instalatiilor si ale altor amenajari (campinguri, tribune, parcaje, platforme etc.) se realizeaza astfel incat, in cazul unui incendiu produs in faza de utilizare a acestora, sa asigure urmatoarele cerinte:
a) protectia si evacuarea utilizatorilor, tinand seama de varsta si de starea lor fizica;
b) limitarea pierderilor de bunuri;
c) preintampinarea propagarii incendiului;
d) protectia pompierilor si a altor forte care intervin pentru evacuarea si salvarea persoanelor, protejarea bunurilor periclitate, limitarea si stingerea incendiului si inlaturarea unor efecte negative ale acestuia. (art. 2 – Ordin 775/98)

Inceperea lucrarilor de executie la constructii si la instalatii tehnologice noi, dezvoltarea, modernizarea sau schimbarea destinatiei celor existente, precum si punerea in functiune a acestora se supun, potrivit legii, avizarii si autorizarii privind prevenirea si stingerea incendiilor. (art. 28 – Ordonanta 60/97)

Procedura avizarii/autorizarii (stabilita prin Ordinul 685/97) este obligatorie pentru toate categoriile de constructii si amenajari stabilite prin Hotarare (nr. 448/2002) de catre Guvernul Romaniei.

· Avizele de prevenire si stingere a incendiilor (p.s.i.) sunt actele emise, in baza legii, de catre brigazile si grupurile de pompieri militari, dupa verificarea de conformitate cu prevederile reglementãrilor tehnice in vigoare a masurilor de prevenire si stingere a incendiilor, adoptate in documentaþiile tehnice de proiectare.

· Autorizatiile de prevenire si stingere a incendiilor (p.s.i.) sunt actele emise de catre brigazile si grupurile de pompieri militari, prin care se certifica, in urma verifiarii in teren, realizarea masurilor de prevenire si stingere a incendiilor, cuprinse in documentatiile tehnice de executie a constructiilor, instalatiilor tehnologice si ale altor amenajari.

Dosarul pentru obtinerea avizului PSI contine urmatoarele:

a) o cererea intocmita de beneficirul proiectului
b) certificatul de urbanism 
c) dovada titlului asupra terenului si constructiilor 
d) certificatul de inmatriculare in registrul comerþului, pentru persoanele juridice
e) documentatia tehnica, piese scrise si desenate, in care sunt incluse masurile de prevenire si de stingere a incendiilor 
f) referatul verificatorului de proiect pentru cerinta de calitate - siguranta la foc - dupa caz
g) opisul cu specificarea documentelor depuse 


Termenul maxim de emitere a avizelor/autorizatiilor este de 30 de zile.


Avizele P.S.I. eliberate isi pierd valabilitatea, daca, in termen de 2 ani, nu au fost incepute lucrarile de executie prevazute in documentatia tehnica.

Documentatiile contin date despre:

1. Caracteristicile constructiei

· Date de identificare a obiectivului – destinatia

· Categoria si clasa de importanta – conform L 10/95, HGR 261/94 si HGR 766/97

· Particularitati specifice constructiei

2. Nivelurile criteriilor de performanta si timpii de siguranta la foc in conformitate cu reglementarile tehnice

· Riscul de incendiu

· Densitatea de sarcina termica 

· Clase de combustibilitate si periculozitate

· Surse potentiale de aprindere

· Conditiile preliminare ce pot determina sau favoriza aprinderea
· Vitezele de ardere si edepropagare a flacarii
· Masuri de protectie pentru reducerea riscului de incendiu

· Rezistenta la foc a principalelor elemente de constructie

· Degajarile de fum si gaze fierbinti

· Comportarea la foc 

· Masuri recomandate pe timpul interventiei in caz de incendiu pentru a nu afecta comportarea la foc

· Stabilitatea la foc

· Gradul de rezistenta la foc – numar compartimenrte de incendiu

· Comportarea la foc si rezistenta la foc a elementelo de rezistenta
· Timpii operativi de interventie

· Timpul de incendiere totala
· Cai de acces, evacuare si intretinere

· Cai de interventie

· Cai de evacuare

· Scari de salvare si ascensoare

3. Dotari cu echipamente de protectie necesare
· Sisteme instalatii si dispozitive de semnalizare, alarmare si alertare in caz de incendiu

· Sisteme, instalatii si dispozitive de limitare si stingere a incendiilor

· Dotarea cu stingatoare, alte aparate de stins incendii, utilaje, unelte

4. Conditii specifice pentru asigurarea interventiei in caz de incendiu

· Sursele de alimentare cu apa, substantele de stingere si rezervele aferente

· Pozitionarea racordurilor de alimentare cu energie electrica, gaze si alte utilitati

· Instalatia de paratraznet

· Asigurarea serviciului propriu de pompieri civili (cand este obligatoriu)

· Timpii operativi de interventie asigurati pentru alrmare ti alertare

· Zonele, incaperile, spatiile in care se gasesc materiale periculoase si pentru care sunt necesare produse de stingere si echipamente speciale, tipul echipamentului individual de protectie a personalului 

5. Concluzii si masuri tehnico-organizatorice


Categoriile de constructii si amenajari care se supun avizarii/autorizarii de prevenire si stingere a incendiilor sunt (conform Hotararii 448/2002):

· cladiri civile inalte (H pardoseala ultimului nivel ( 28 m) sau foarte inalte (H pardoseala ultimului nivel ( 45 m)

· incaperi sau grupuri de incaperi considerate ca fiind sali aglomerate (suprafata care revine unei persoane este mai mica de 4 mp si in care se pot intruni simultan 150 de persoane – sali de spectacole, sali de intruniri, incaperi pentru expozitii, muzee, cluburi, cinematografe, comert, cazinouri, discoteci) amplasate in cladiri multifunctionale

· cladiri independente sau spatii amenajate in cladiri multifunctionale avand destinatia de comert, productie sau depozitare, cu aria mai mare de 400 mp

· spatii amenajate in cladiri de locuit, avand destinatia de comert, productie sau depozitare

· cladiri sau spatii amenajate in cladiri, avand destinatia de alimentatie publica, cu aria desfasurata mai mare de 400 mp sau capacitate de peste 100 de persoane

· spatii publice amenajate la subsolul, demisolul sau pe terasa cladirilor 

· cladiri cu destinatie de cazare temporara (hoteluri, moteluri, camine) 

· sedii ale autoritatilor publice 

· cladiri sau spatii amenajate in cladiri, avand destinatia de birouri, invatamant, financiar-bancara, de asigurari si burse cu aria desfasurata mai mare de 500 mp

· cladiri sau spatii amenajate in cladiri, avand destinatia de ingrijire a sanatatii, cu peste 40 de paturi sau cu aria desfasurata mai mare de 1.000 mp

· spatii amenajate in cladiri, destinate supravegherii, ingrijirii sau cazarii copiilor prescolari, batranilor, persoanelor cu handicap sau lipsite de adapost

· cladiri sau spatii accesibile publicului avand destinatia de gara, autogara, aerogara si statie de metrou

· lacasuri de cult accesibile publicului sau destinate vietii monahale

· cladiri si amenajari sportive, avand mai mult de 600 de locuri pe scaune in interior sau mai mult de 5.000 de locuri pe scaune in exterior

· amenajari temporare pentru spectacole sau intruniri cu capacitatea mai mare 300 de persoane sau avand destinatia comerciala cu suprafata mai mare de 2.500 mp

· depozite si sisteme de alimentare a consumatorilor cu gaze petroliere lichefiate, stocate in rezervoare sau grupuri de rezervoare cu capacitatea totala mai mare sau egala cu 5.000 litri sau puncte de livrare a buteliilor cu gaze petroliere lichefiate avand capacitate totala mai mare de 750 kg

· statiile publice de distributie a carburantilor pentru autovehicule cu capacitate de stocare mai mare 50 mc lichide petroliere sau mai mult de 5.000 litri gaze petroliere lichefiate precum si statiile transportabile de distributie a carburantilor

· cladiri sau spatii amenajate in cladiri destinate parcarii sau intretinerii si repararii a peste 50 de autovehicule.

3. RISCUL DE INCENDIU

Riscul de incendiu este criteriul de performanta care reprezinta probabilitatea globala de izbucnire a incendiilor, determinata de interactiunea proprietatilor specifice materialelor si substantelor combustibile cu sursele potentiale de aprindere, in anumite imprejurari, in acelasi timp si spatiu. 

Riscul de incendiu se va stabili si se va preciza, obligatoriu, pe zone, spatii, incaperi, compartimente de incendiu, cladiri sau instalatii tehnologice, asigurandu-se incadrarea in nivelurile de risc sau in categoriile de pericol de incendiu, corespunzator reglementarilor specifice.

1. Cladiri civile – riscul de incendiu este determinat, in principal, de densitatea sarcinii termice (q) stabilita prin calcul si de destinatia respectiva.

In functie de densitatea sarcinii termice (q) riscul de incendiu poate fi:

· mare: 
q = peste 840 MJ/mp

· mijlociu:
q = 420-840 MJ/mp

· mic:
q = sub 420 MJ/mp

In functie de destinatie (functiune):

· mare:
in care se utilizeaza sau depoziteaza materiale sau substante combustibile

· mijlociu:
in care se utilizeaza foc deschis

· mic:
celelalte incaperi si spatii

2. Cladiri de productie si/sau depozitare – riscul de incendiu se determina in functie de natura activitatilor desfasurate, caracteristicile de ardere ale materialelor si substantelor utilizate, prelucrate, manipulate sau depozitate si densitatea sarcinii termice. La acestea riscul de incendiu este definit prin categorii de pericol de incendiu:

· Categoriile A si B (BE3a,b) – posibilitati de incendiu si explozie volumetrica (risc foarte mare de incendiu);

· Categoia C (BE2) – posibilitati de incendiu/ardere (risc mare de incendiu);

· Categoria D (BE1a) – existenta focului deschis sub orice forma, in absenta substantelor combustibile (risc mediu de incendiu);

· Categoria E (BE1b) – existenta unor materiale sau substante incombustibile in stare rece sau a substantelor combustibile in stare de umiditate inaintata, peste 80% (risc mic de incendiu).

4. REZISTENTA, COMPORTAREA SI STABILITATEA LA FOC

Rezistenta la foc este proprietatea unui element de constructie sau a unei structuri de a-si pastra pe o durata determinata stabilitatea, etanseitatea la foc si/sau izolarea termica cerute si/sau alta functiune specializata, intr-o incercare la foc standardizata.

Rezistenta la foc a structurii portante se evalueaza pentru ansamblul constructiei sau pentru un compartiment de incendiu.

Compartimentul de incendiu reprezintã constructia sau o parte a unei constructii continand una sau mai multe incaperi sau alte spatii, delimitate prin elemente de constructii destinate sa il izoleze de restul constructiei, in scopul limitarii propagarii incendiului, pe o durata determinata.

Gradul de rezistenta la foc reprezinta capacitatea constructiei sau a compartimentului de incendiu, indeosebi a structurii portante sau de rezistenta, de a raspunde la incendiu, indiferent de destinatie.

Gradul de rezistenta la foc se stabileste in functie de nivelurile de rezistenta la foc ale principalelor elemente de constructii componente.

Gradul de rezistenta la foc al constructiei sau al unui compartiment de incendiu este determinat de elementul sau cu cea mai defavorabila incadrare si se precizeaza obligatoriu in documentatia tehnico-economica.

Gradele de rezistenta la foc, in ordinea descrescatoare a sigurantei la foc, sunt: I, II, III, IV si V.

	Nr. Crt.
	Tipul elementelor de constructie
	Gradul de rezistenta la foc

	0.
	1
	2
	3
	4
	5
	6

	1.
	Stalpi, coloane,

pereti portanti
	C0 (CA1)

2 ½ ore
	C0 (CA1)

2 ore
	C1 (CA2a)

1 ora
	C2 (CA2b)

30 min
	C4 (CA2d)

-

	2.
	Pereti interiori neportanti
	C0 (CA1)

30 min
	C1 (CA2a)

30 min
	C2 (CA2b)

15 min
	C3 (CA2c)

15 min
	C4 (CA2d)

-

	3.
	Pereti exteriori neportanti
	C0 (CA1)

15 min
	C1 (CA2a)

15 min
	C2 (CA2b)

15 min
	C3 (CA2c)

-
	C4 (CA2d)

-

	4.
	Grinzi, plansee, nervuri, acoperisuri terasa
	C0 (CA1)

1 ora
	C0 (CA1)

45 min

(30 min)
	C1

(CA2a)

45 min

(30 min)
	C2 (CA2b)

15 min
	C4 (CA2d)

-

	5.
	Acoperisuri autoportante fara pod (inclusive contravantuiri) sarpanta acoperisurilor fara pod
	C0 (CA1)

45 min

(30 min)
	C1 (CA2a)

30 min

(15 min)
	C2 (CA2b)

15 min
	C3 (CA2c)

-
	C4 (CA2d)

-

	6.
	Panouri de invelitoare si suportul continuu al invelitorii combustibile
	C0 (CA1)

15 min
	C1 (CA2a)

-
	C2 (CA2b)

-
	C3 (CA2c)

-
	C4 (CA2d)

-


Conformare la foc:

Pentru cladiri civile supraterane ariile construite ale compartimentelor de incendiu admise  sunt:

	Gradul de rezistenta la foc
	Aria maxima construita (la sol)  a unui compartiment de incendiu (in mp)

	
	Cladiri cu un nivel
	Cladiri cu mai multe niveluri

	I – II
	2500

	III
	1800

	IV
	1400
	1000

	V
	1000
	800


Nota: Pentru cladiri echipate cu instalatii automate de stingere a incendiilor, ariile se pot majora cu 100%. Atunci cand se prevad instalatii automate de semnalizare a incendiilor, ariile se pot majora cu 25%. Majorarile mentionate nu se cumuleaza.

Combustibilitatea materialelor si elementelor de constructie – este capacitatea de a se aprinde si de a arde. Clasele de combustibilitate sunt:

· materiale incombustibile 
- C0

· materiale combustibile
- C1 (CA2a) – neinflamabile

- C2 (CA2b) – dificil inflamabile

- C3 (CA2c) – mediu inflamabile

- C4 (CA2d) – usor inflamabile

Comportarea la foc a constructiilor si a instalatiilor, in ansamblu sau a unor parti componente este determinata de contributia la foc a elementelor, materialelor si substantelor combustibile utilizate, in raport cu rezistenta la foc asigurata.

Constructiile si instalatiile trebuie sa se comporte la foc astfel incat, pe timpul interventiei in caz de incendiu, sa nu pericliteze siguranta utilizatorilor si a personalului de interventie.

Stabilitatea la foc a constructiilor si instalatiilor sau a compartimentelor de incendiu reprezinta caracteristica globala, exprimata in unitati de timp (ore, minute), intre momentul izbucnirii incendiului si momentul in care structura de rezistenta respectiva isi pierde capacitatea portanta si se prabuseste ca urmare a actiunilor si a efectelor incendiului.

Aprecierea stabilitatii la foc a constructiilor si a instalatiilor in care s-au produs incendii se poate face pe baza calificativelor: foarte buna, buna, corespunzatoare, satisfacatoare si nesatisfacatoare.

5. LIMITAREA PROPAGARII INCENDIILOR

Constructiile si instalatiile tehnologice independente, grupate sau comasate potrivit reglementarilor tehnice, se amplaseaza la distante de siguranta fata de vecinatati sau se compartimenteaza astfel incat, in caz de incendiu, sa nu puna in pericol alte constructii, compartimente de incendiu, instalatii si vecinatati.

In cazul executarii unor lucrari la constructiile si instalatiile existente care nu respectã conditiile privind distantele de siguranta la foc normate, se vor lua masuri compensatorii de aparare impotriva incendiilor.

Elementele de constructii, pereti si plansee utilizate pentru limitarea propagarii incendiilor si a exploziilor sunt de tipul:

· antifoc (AF)

· rezistente la foc (RF)

· rezistente la explozie (RE)

· etanse la foc (EF).

Protectia golurilor functionale din aceste elemente de constructii se realizeaza cu usi, obloane, cortine, incaperi tampon sau tamburi deschisi.

Timpul minim de rezistenta al peretilor la foc trebuie sa fie in funtie de densitatea cea mai mare a sarcinii termice din spatiile pe care le desparte.

6. EVACUARE FUM (DESFUMARE) SI GAZE FIERBINTI

Prin desfumare se urmareste extragerea din spatiile incendiate a unei parti din fumul si gazele de ardere in scopul asigurarii conditiilor de evacuare si a folosirii mijloacelor de interventie. 

Desfumarea se asigura: 
- prin tiraj natural 

- organizat sau mecanic


Golurile de introducere a aerului si cele de evacuare se repartizeaza alternant si uniform.


Introducerea aerului se poate asigura prin:

· goluri practicate in fatada 

· usile incaperilor desfumate practicate in peretii exteriori

· incaperi sau coridoare in suprapresiune sau bine aerisite

· goluri de introducere racordate sau nu la canale si ghene.

Evacuarea fumului de asigura prin goluri in acoperis sau pereti.

Dispozitivele de protectie a golurilor de introducere sau evacuare trebuie realizate cu actionare manuala sau automata (dublata de actionare manuala).

Desfumare prin tiraj natural


Se realizeaza prin introduceri si evacuari ale fumului care comunica direct cu exteriorul sau prin canale sau ghene.


Evacuarea fumului se realizeaza prin goluri in fatade, prin canale si ghene sau prin dispozitive (trape) cu deschidere automata dispuse in acoperis sau in treimea superioara a peretilor exteriori ai incaperii.


Dispozitivele de evacuare a fumului dispuse in peretii exteriori asigura desfumarea pe max. 30 m adancime a incaperii.

Desfumare mecanica

Se realizeaza  prin evacuarea mecanica a fumului si introducerea naturala sau mecanica a aerului.


Poate fi asigurata si prin realizarea suprapresiunii in spatiul protejat de fum (incaperi tampon, degajamente protejate, case de scara).

Introducerea mecanica a aerului se realizeaza prin guri de introducere racordate prin canale (ghene) la un ventilator de introducere.  

Evacuarea mecanica a aerului se realizeaza prin guri de evacuare racordate prin canale (ghene) la un ventilator de evacuare (extragere).

Raportul dintre latura mare si latura mica a unei guri este cel mult 2.

Gurile de desfumare trebuie protejate cu voleti din materiale C0 (CA1) etanse la foc – pentru gurile de introducere – si rezistente la foc – pentru gurile de evacuare.

Case de scara inchise

Se evita inundarea cu fum a caselor de scara de evacuare inchise. Desfumarea se face prin tiraj natural-organizat sau prin punerea in suprapresiune fata de incaperile adiacente. Nu e admisa evacuarea mecanica a aerului din casele de scara.

Desfumarea se realizeaza prin deschiderea automata si manuala a dispozitivului de evacuare a fumului (amplasat in treimea superioara a ultimului nivel a casei de scara) si a gurii de introducere a aerului (prevazuta in partea de jos a casei scarii).

Impiedicarea patrunderii fumului se realizeaza prin suprapresiune la usile inchise ale casei de scara cuprinsa intre 20 si 80 Pa. Debitul trebuie sa asigure o viteza de cel putin 0,5 m/s in dreptul usilor de acces la nivelul incendiat, considerand usile inchise la celelalte nivele. 

La partea superioara trebuie sa fie prevazut un dispozitiv de evacuare a fumului cu aria libera de cel putin 1 mp, avand asigurate posibilitati de deschidere prin comanda de la nivelul de acces in scara. Deschiderea dispozitivului trebuie sa poata fi comandata si de la serviciul de pompieri.

Circulatii comune orizontale inchise 
Se evita inundarea cu fum a circulatiilor comune orizontale inchise. Se poate asigura punerea in suprapresiune a acestora fata de incaperile adiacente cu care comunica sau desfumarea lor prin tiraj natural-organizat sau mecanic.

Daca incaperile adiacente sunt prevazute cu instalatii de desfumare circulatiilor commune orizontale nu mai necesita desfumare asigurandu-se o suprapresiune de cca. 20 Pa fata de incaperile cu care comunica.

Desfumarea prin tiraj natural-organizat are urmatoarele reguli:

· introducerile de aer si evacuarile fumului se dispun alternat, la distante care sa nu depaseasca 10,00 m in linie drepta si 7,00 m in linie frata,

· usile incaperilor accesibile publicului trebuie situate la cel mult 5,00 m de orice gura de introducere sau evacuare,

· gurile de introducere de aer si de evacuare fum vor avea suprafete minime de 0,10 mp pentru fiecare flux de evacuare al circulatiei comune orizontale din zona pe care o desfumeaza,

· gurile de introducere vor fi dispuse cu partea lor cea mai inalta la maxim 1,00 fata de pardoseala, iar gurile de evacuare vor avea partea de jos la minim 1,80 m de pardoseala (trebuie sa se afle in treimea superioara a circulatiei comune). 

Desfumarea mecanica are urmatoarele reguli:

· introducerile de aer si evacuarile fumului se dispun alternat, la distante, masurate in axele de circulatie, care sa nu depaseasca 15,00 m in linie drepta si 10,00 m in linie frata,

· usile incaperilor accesibile publicului trebuie situate la cel mult 5,00 m de orice gura de introducere sau evacuare,

· gurile de introducere vor fi dispuse cu partea lor superioara la maxim 1,00 fata de pardoseala, iar gurile de evacuare vor avea partea de jos la minim 1,80 m de pardoseala (trebuie sa se afle in treimea superioara a circulatiei comune)

· portiunile de circulatie comuna cuprinse intre o gura de evacuare a fumului una de introducere a aerului, trebuie sa aiba asigurat un debit de extragere de cel putin 0,50mc/s pentru fiecare flux de evacuare asigurat.

Diferenta de presiune dintre casa de scara si circulatia comuna orizontala desfumata trebuie sa fie mai mica de 80 Pa la toate usile inchise ale scarii.

In anumite situatii, la constructii fara pereti interiori despartitori, se prevad in acoperis sisteme alcatuite din dispozitive de evacuare si ecrane verticale C0(CA1) coborate sub tavan in functie de densitatea sarcinii termice din spatiile respective.

Aceste dispozitive vor fi distribuite cat mai uniform si au deschidere automata si manuala. Golurile din acopris (pemanent deschise) si cele aflate in treimea superioara a peretilor exteriori se insumeaza la suprafata necesara evacuarii gazelor fierbinti. 

Evacuarea mecanica a fumului va respecta urmatoarele:

· dispunerea ecranelor sub plafon se face conform prevederilor evacuarii prin tiraj natural,

· gurile de evacuare se se prevad la o suprafata de maxim 320 mp,

· debitul de extragere al unei guri este de de cel putin 1mc/s pentru 100 mp delimitati de ecran, iar pentru incapere de minim 1,5 mc/s,

· introducerea aerului se poate realiza mecanic sau natural, prin partea de jos a peretilor, cat mai aproape de pardoseala.

	Densitatea sarcinii

termice “q” (MJ/mp)
	Raportul dintre suma ariilor libere

ale dispozitivelor  (deschiderilor) si aria incaperii
	Distanta maxima (m) intre

	
	
	axele a doua deschideri
	ecranele suspendate sub tavan

	q ( 420
	1 : 150
	45
	75

	420 ( q ( 840
	1 : 125 … 1 : 80
	35
	70

	840 ( q ( 1680
	1 : 80 … 1 : 60
	35
	70

	1680 ( q ( 4200
	1 : 60 … 1 : 40
	30
	30

	q ( 4200
	1 : 30
	30
	30


7. CAI DE ACCES, EVACUARE SI INTERVENTIE

Caile de acces si de circulatie ale constructiilor si instalatiilor de orice categorie trebuie astfel stabilite, dimensionate, realizate, dispuse, alcatuite si marcate, incat sa asigure evacuarea persoanelor, precum si circulatia si orientarea rapida a fortelor de interventie.

Cai de evacuare

Constructiile, compartimentele de incendiu, stadioanele sau arenele sportive ori incintele amenajate trebuie prevazute cu cai de evacuare a persoanelor, in numar suficient, corespunzator dimensionate si realizate, astfel incat persoanele sa ajunga in timpul cel mai scurt si in deplina siguranta in exterior, la nivelul terenului ori al cailor de acces carosabile, in refugii sau in alte locuri special amenajate.

Caile de evacuare a persoanelor in caz de incendiu se marcheaza cu indicatoare de securitate si se prevad cu mijloace de iluminat, conform reglementarilor tehnice, astfel incat sa se asigure vizibilitatea si sa fie usor recunoscute.

Numar

Persoanele trebuie sa aiba acces la doua cai de evacuare, care sa duca in directii opuse. A doua cale de evacuare poate fi constituita din ferestre sau trape exterioare, daca evacuarea se face in conditii de siguranta. 

Se admite o singura cale de evacuare daca la fiecare nivel se afla maxim 20 de persoane. 

La cladiri inalte, foarte inalte si la salile aglomerate sunt obligatorii minim doua cai de evacuare.

Alcatuire
Usile au deschidere obligatorie spre exterior (exceptie – usi pentru evacuarea a max. 30 de persoane).

Nu se admit usile care se pot bloca datorita mecanismelor auxiliare si a usilor de tip glisant, ghilotina, basculant etc.

Prin deschidere nu trebuie sa stanjeneasca evacuarea.

Nu se admit praguri mai mari de 2,5 cm.

Scari interioare

Pot fi inchise sau deschise.

Trebuie sa duca pe aceeasi verticala de la ultimul nivel pana la nivelul iesirii in exterior la nivelul terenului sau al unei suprafete carosabile exterioare sau pe o terasa de pe care evacuare poate fi continuata pana la nivelul terenului.

Scarile se separa de restul cladirii pentru a impiedica patrunderea fumului pe caile de evacuare.

Casele de scari de evacuare ale nivelurilor supraterane se recomanda sa nu fie continuate in subsolul cladirilor.

Casele de scari se recomanda sa fie iluminate natural, direct.

Scarile de evacuare pot fi inlocuite cu planuri inclinate. Panta maxima admisa este de 1:10 (1:8 in dreptul iesirilor).

Scari exterioare

Pot inlocui scarile interiore daca sunt realizate din materiale cu rezistenta la foc de minim 15 minute - C0(CA1) si daca sunt dimensionate si conformate corespunzator. Acestea trebuie protejate prin pereti si usi etanse rezistenti la foc minim 15 minute.

Terase si curti interioare

Terasele circulabile, logiile si balcoanele care sunt cai de evacuare trbuie sa fie C0 (CA1).

Terasele cu latime mai mica de 6,00 m trebuie sa fie protejate cu parapete pline.

Latimea minima a curtilor interioare 3,50 m.

Dimensionare

Evacuarea persoanelor se considera ca se face ordonat sub forma de fluxuri (siruri de personae asezate una in spatele celeilalte) care circula prin caile de evacuare spre exteriorul constructiei.

Latimea rampelor se calculeaza in functie de nivelul din care provine cel mai mare numar de fluxuri, fara a se cumula fluxurile care vin de la niveluri diferite.

Latimea podestelor este mai mare sau egala cu a celei mai late rampe pe care o intersecteaza.

Daca persoanele aflate la parter si cele aflate pe alte niveluri se evacueaza printr-o iesire comuna, latimea acesteia se determina prin insumarea:

· numarului de persoane care vin pe scari interioare de la nivelul cel mai populat

· 60% din numarul de persoane aflate la parter

· 60% din numarul de persoane care vin pe scarile interioare de la subsol.

Determinarea fluxurilor de evacuare

Numarul de fluxuri se determina cu 

F = N/C

unde: 

F = numar de fluxuri

N = numarul de persoane care trebuie sa treaca prin calea de evacuare


C = capacitatea normata, de evacuare a unu flux


Pentru constructii cu un numar mare de fluxuri care trebuie sa fie evacuate se accepta  o reducere a latimii usilor exterioare:

· cu 10% - 10-20 de fluxuri

· cu 20% - 21-30 de fluxuri

· cu 25% - mai mult de 30 de fluxuri

Gabaritele cailor de evacuare

Latimea minima libera necesara este minim:

· 0,80 m pentru un flux

· 1,10 m pentru doua fluxuri

· 1,60 m pentru trei fluxuri

· 2,10 m pentru patru fluxuri

· 2,50 m pentru cinci fluxuri

Usile deschise spre podestele scarilor utilizate pentru evacuare nu trebuie sa reduca gabaritul acestora. Latimea podestului din fata usilor ascensoarelor este de minim 1,60 m (1,20 m pentru ascensoare cu usi glisante).

Latimea libera, de trecere, a unei usi de evacuare este mai mica de 2,50 m. Daca latimea e mai mare atunci acesta se subimparte cu montanti verticali. Fac exceptie usile cu latimi de doua ori mai mari decat cea necesara trecerii fluxurilor de evacuare.

Latimea rampei scarilor de evacuare este mai mica decat 2,50 m intre pereti si balustrada. Altfel se pun balustrade intermediare.

Inaltimea libera a cailor de evacuare este de minim 2,00 m.

Timpul de evacuare (lungimea cailor de evacuare)

Pentru calcul se ia in considerare traseul parcurs in axa caii de evacuare de la punctual de plecare pana la o iesire in exterior sau pana la o scara de avacuare inchisa sau deschisa sau degajament protejat.

La stabilirea timpului de evacuare nu se iau in considerare distantele parcurse:

· pe scarile de evacuare si de la baza acestora spre exterior, precum si in interiorul degajamentelor protejate,

· in interiorul incaperilor in care nu se depaseste timpul de evacuare admis pentru cosridoare infundate. 

Perioada de evacuare = lungimea de evacuare admisa / viteza medie de deplasare (0,4 m/sec pe orizontala si 0,3 m/sec pe verticala)

Caile de acces, de evacuare si interventie din constructii si instalatii se separa de celelalte spatii prin elemente de constructii cu rezistenta si comportare la foc corespunzatoare utilizarii in conditii de siguranta a cailor respective pe timpul incendiilor si se prevad, dupa caz, cu instalatii sau sisteme de evacuare a fumului si a gazelor fierbinti ori de presurizare.

Cai de acces, interventie si salvare

Asigurarea cailor de acces pentru autospecialele de interventie la sursele de alimentare cu apa in caz de incendiu si a posibilitatilor de folosire a acestor surse in orice anotimp constituie o conditie de siguranta la foc.


Pentru asigurarea conditiilor de acces, interventie si salvare se prevad cai de circulatie sau fasii libere de teren amenajate pentru accesul utilajelor si autospecialelor de interventie ale pompierilor. 

· Constructiile cu curti interioare (aria mai mare de 600 mp) si inchise pe toate laturile, cu o diferenta de nivel mai mica de 0,50 m – accese carosabile pentru autospecialelor de interventie in caz de incendiu cu gabarite de minim 3,80 m latime si 4,20 m inaltime; 

· Constructiile cu curti interioare situate la o diferenta de nivel mai mare de 0,50 m (fara acces carosabil) – acces pietonal cu latimea de minim 1,50 m si inaltimea de 1,90;

· Constructiile blindate – posibilitati acces obligatorii prin deschideri prevazute in peretii exteriori inchise cu panouri usor demontabile din exterior si marcate (obligatoriu pentru etajele situate pana la 28 m inaltime);

· Constructii cu pereti cortina – asigurarea circulatiilor carosabile in dreptul panourilor de fatada marcate.

8. INSTALATII AFERENTE CONSTRUCTIILOR SI INSTALATII TEHNOLOGICE

Instalatiile aferente cladirilor si si instalatiile tehnologice se proiecteaza astfel incat sa nu constituie surse de izbucnire si propagare a incendiilor.

9. ECHIPAREA SI DOTAREA CU MIJLOACE DE PREVENIRE SI STINGERE A INCENDIILOR

Constructiile se echipeaza cu sisteme, instalatii, dispozitive, aparate si alte mijloace de prevenire si stingere a incendiilor.

Dotarea agentilor economici, a institutiilor si localitatilor cu autospeciale si cu alte mijloace mobile de interventie la incendii se face, dupa caz, pe baza scenariilor de siguranta la foc sau a analizei capacitatii de aparare impotriva incendiilor

Scenariile de siguranta la foc se elaboreaza obligatoriu pentru categoriile de constructii, instalatii tehnologice si alte amenajari care, potrivit legii, sunt supuse avizarii si autorizarii privind prevenirea si stingerea incendiilor.

